El Palau Ducal dels Borja de Gandia acull l?espectacle poètic i musical: «Veus que reciten Estellés»
31 maig 2024

## El Palau Ducal dels Borja de Gandia acull l?espectacle poètic i musical: «Veus que reciten Estellés»31 maig 2024Última actualització: 31 maig 2024

![](../gestion/img/cb647922252a5066cc56b9b075bf7becd2da1bac7ab25a0dee8e01e49bf4aac5.JPG)  
  

**«Veus que reciten Estellés»** és el títol de l’**espectacle poètic i musical** que tindrà lloc el divendres **7 de juny, a les 19.00 h, al pati d’Armes del Palau Ducal** dels Borja de Gandia, en commemoració del primer **centenari del naixement del poeta Vicent Andrés Estellés** (1924-2024), un dels autors valencians més importants del segle XX.

Es tracta d’un recital a càrrec de dones poetes de diferents territoris de l’Estat: **Yolanda Castaño (Santiago de Compostel·la); Rocío Acebal (Oviedo); Marta Mori (Gijón); Leire Bilbao (Ondarroa) i Àngels Gregori (Oliva)**.

A més, compta amb la **música en directe del valencià Borja Penalba**, qui cantarà els versos d’Estellés.

Organitzat pel Ministeri de Cultura (a través de la Direcció General del Llibre, del Còmic i de la Lectura) i l’Institut Municipal d’Arxius i Biblioteques, (IMAB) de l’Ajuntament de Gandia, s’emmarca també dins la programació de la celebració a la ciutat de l’Any Estellés Gandia.